ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 04.03.2016թ. ստացվել է բողոք:

Բողոք բերող անձ` «ՎԱԲԱ» ՍՊԸ

Պատվիրատու` ՀՀ պաշտպանության նախարարություն

**Գնման ընթացակարգի ծածկագիրը և առարկան`** «ԳԱԿ-ՇՀԱՊՁԲ-15/2-ՀՀ ՊՆ ՆՏԱԴ ՇՀԱՊՁԲ-7/17» ծածկագրով շրջանակային համաձայնագրերի միջոցով գնում կատարելու ընթացակարգ, սննդամթերքի ձեռքբերում:

**Բողոքի առարկան և պահանջը`**

1. Կիրառել ժամանակավոր կանխարգելիչ միջոցներ՝ կասեցնել «ԳԱԿ-ՇՀԱՊՁԲ-15/2-ՀՀ ՊՆ ՆՏԱԴ ՇՀԱՊՁԲ-7/17» ծածկագրով շրջանակային համաձայնագրերի միջոցով գնում կատարելու ընթացակարգի գնահատող հանձնաժողովի 26.01.2016թ. նիստի N 4 արձանագրության 1.2 կետով կայացրած որոշումները:
2. Դադարեցնել գնահատող հանձնաժողովի՝ «ՎԱԲԱ» ՍՊԸ-ի հայտը մերժելու վերաբերյալ 2016թ. հունվարի 26-ի թիվ 1.1 որոշումը և վերագնահատել «ՎԱԲԱ» ՍՊԸ-ի հայտը՝ ՀՀ ֆինանսների նախարարությունից պահանջելով նոր եզրակացություն՝ հայտը ներկայացնելու օրվա դրությամբ «ՎԱԲԱ» ՍՊԸ-ի ժամկետանց հարկային պարտավորությունների առկայության վերաբերյալ:

Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**